

**Оңтүстік Қазақстан облысы Мақтарал ауданы №39»Мырзашөл» ЖОМ КММ қазақ тілі мен әдебиеті пәні мұғалімі Шаншарова Шамшат Тасболатовна**

***Қазақ тілі пәнінен қысқа мерзімді сабақ жоспары***

|  |  |  |  |  |  |  |  |
| --- | --- | --- | --- | --- | --- | --- | --- |
| **Қысқа мерзімді сабақ жоспары** | | | | | | | |
| **Күні:** | |  | | | | | |
| **Сынып:** 5 | | *Қатысқандар саны:* | | | *Қатыспағандар саны:* | | |
| **3-бөлім:** | | ***«Отбасындағы дәстүрлер мен мерекелер».* Бөлімше: *Қонақ күту дәстүрі*** | | | | | |
| **Сабақтың тақырыбы:** | | | **Тура және ауыспалы мағыналы сөздер** | | | | |
| **Осы сабақ арқылы жүзеге асатын оқу мақсаты:** | | | *Сюжетті суреттердің (фотосуреттер) желісі бойынша әңгіме құрастыру. (5.Ж3.)*  *Оқылым және тыңдалым материалдары бойынша негізгі ақпараттарды сақтай отырып, жинақы мәтін жазу (5.Ж5.).* | | | | |
| **Сабақ мақсаттары:** | | | **Барлық оқушылар орындай алады:** | | | | |
| *Фотосуреттерге қарап сөйлем құрайды.*  *Отбасындағы дәстүрлерді біледі.*  *Сурет желісі бойынша әңгіме құрастырады.* | | | | |
| **Оқушылардың көпшілігі орындай алады:** | | | | |
| *Қонақ, қонақтың түрлері, қонақ күту мәдениеті туралы мәтін жаза алады.* | | | | |
| **Кейбір оқушылар орындай алады:** | | | | |
| *Қонақ күту мәдениетін, сый табақ тарту рәсімдерін біледі.* | | | | |
| **Бағалау критерийі:** | | | * *Мәтіндегі негізгі ақпараттарды анықтайды.* * *Ақпараттарды қолданып, мәтінді өз сөзімен баяндайды.* * *Суретті әңгіме желісі бойынша мәтін құрайды.* * *Суреттерді ретімен орналастырып, тақырыпқа сай әңгіме құрастырады.* | | | | |
| **Тілдік мақсат:** | | | **Оқушылар орындай алады:** *жаңа сөздердің мағынасын айтады, тура және ауыспалы мағыналы сөздерді ажыратады.* | | | | |
| **Пәнге қатысты сөздік қор мен терминдер:**  *Отбасы, мереке, қонақ, мейман* | | | | |
| **Диалог құруға/шығарма жазуға арналған пайдалы тіркестер:**  ***«Попс» формуласы бойынша өз ойларын жазады.***  *1.“Менің ойымша, ....”*  *2.“Себебі, мен оны былай түсіндіремін ....”*  *3.“Оны мен мына фактілермен, мысалдармен дәлелдеймін ...”*  *4. “Осыған байланысты мен мынандай қорытынды шешімге келдім ....”*  Қонақ келсе, құт келер. Қонақ - қойдан жуас. | | | | |
| **Талқылауға арналған сұрақтар:**   * *Қонақты біз қалай күтеміз?* * *Неге қонақты қойдан жуас деп айтқан?* * *Ол туралы не білесіңдер?* | | | | |
| **Не себепті ... деп ойлайсыз?**  *сөздер көп түрлі мағына береді* | | | | |
| **Ишара:** *Қош келдіңіз! Төрлетіңіз...* | | | | |
| **Құндылықтарға баулу** | | | *Отбасы құндылықтары, отбасы тәрбиесінің дұрыс берілуі, қонақ күту мәдениетін қастерлеуге жетелеу.* | | | | |
| **Пәнаралық байланыс** | | | *Қазақ әдебиеті, музыка, шешендік сөз, информатика* | | | | |
| **Ойлау дағдыларының деңгейі:** | | | *Қолдану және талдау, жоғары* | | | | |
| **Алдыңғы оқу:** | | | *«Тұсау кесу» туралы.* Ауызекі стильдегі мәтіндердің мазмұнын, тақырыбын және тілдік құралдарын салыстыру (5.О4.) | | | | |
| **Жоспар** | | | | | | | |
| **Жоспар -**  **ланған уақыт** | **Жоспарланған жаттығу түрлері** | | | | | | **Ресурстар** |
| **Басы**  *3минут*  *3 минут*  *2минут*  *2 минут* | **Күнделікті шаралар:**  *а) оқушылармен сәлемдесу; ә) оқушыларды журнал бойынша түгелдеу.*  **Ширату жаттығулары:** ***Суреттер: Не болды?*** *(оқушыларға сурет көрсету. Оқушылар суретте не болып жатқанын және оның себебін түсіндірулері қажет).* «Отбасы», «Мереке», «Қонақ» болып топтасады.  Ал, енді, балалар, өздерің топ ішінде рөлдеріңді сайлап алыңдар. Топтық жұмыс кезінде оқушылар осыны басшылыққа алады. *(1. Әке - топ басшысы, 2. Шеше - спикер, 3. Бала - қонақ)*  **«Лотерея барабаны»** арқылы үй тапсырмасын сұраймын. (жеке жұмыс)   1. *Тұсау кесу дәстүрі туралы не білесіз?* 2. *Тұсау кескенде қандай ырымдар жасалынады?* 3. *Баланың тұсауын кімге кестіреді?*   **Жазылым алды тапсырмасы:**  **Қазақ халқының қонақжайлығы туралы шағын видео көрсетемін.**  ***Талқылау сұрағы:***   1. *Қонақты біз қалай күтеміз?* 2. *Неге қонақты қойдан жуас деп айтқан?* 3. *Ол туралы не білесіңдер?*   Олай болса, балалар, бүгінгі жаңа сабағымыздың тақырыбы ***«Қонақ күту»*** *дәстүрі туралы болмақ.*  Бүгінгі сабақта, балалар, біз мына нәрселерді білуіміз қажет:   1. *Қонақ, қонақ күту, қонақтың түрлерін* 2. *Тура және ауыспалы мағынасын білеміз.* 3. *Сөздердің қолданылу ерекшеліктерімен таныс боламыз.* | | | | | | журнал  суреттер  *(Үлестірме материал, 16 күн, 3-үлестірме).*  Үлестірме материал  Кеспе қағаздар  youtube.com |
| **Ортасы**  *10 минут*    *3 минут*  *4минут*  *3 минут*  *1минут*  *5 минут*  *5минут* | ***Жазылым кезі***  **Топтық жұмыс.** Суреттерге қарап және тірек сөздер бойынша шағын мәтін түзіңдер. Сыныптастарыңа сұрақтар дайындаңдар.  Тірек сөздер: *төр, қонақ, дастархан, ет асу, тағамдар.*  D:\Р стол\Documents\1461065052_l.jpg D:\Р стол\Documents\конак.jpg  **Дескриптор**  *- суреттерге қарап мәтін құрастырады;*  *- мәтінге ат қояды;*  *- мәтін мазмұнын 4 тірек сөз арқылы жеткізеді.*  *- сурет мазмұнын ашатын екі сұрақ дайындайды.*  **Қосымша ақпарат: Әдеби тіл нормалары**   |  | | --- | | **Әр заттың өзіне тән жеке мағынасы болады, сол арқылы біз оны айыра аламыз. Мысалы:** *дала, аспан, жер, ағаш, бөлме* **– заттарды атаса,** *биік, жылы, ұзын, кең, жақсы* **деген сапаны,** *көру, жүгіру, бару, келу, білу, оқу* **- қимылды атайды.**  **Бірақ қолданыста сөздер әрдайым *тура мағынада* айтыла бермейді. Осы тура мағынаның негізінде туған, көпшілікке түсінікті *ауыспалы мағыналары* да болады. Мысалы:** *ащы сөз, арыстан жүрек* **дегенде,** *ащы, арыстан* **сөздері тура мағынада тұрған жоқ.** |   **ҚБ «Жұлдызша» әдісі бойынша бағалау**  ***Мұғалімнің кері байланысы***  **Прожектор моделі**  *қонақжай*  *даласындай дархан*  *ақкөңіл*  *кеңпейіл*  *сауықшыл*  ***Қазақ***    *аузын ашса жүрегі көрінетін*  *ақжүрек*  *астындағы жалғыз атын қонағына сылайтын мәрт*      **Тыңдалым және айтылым**  *Қадыр Мырза Әлінің «Қазақтарды шетелдіктерге таныстыру» өлеңін (09.mpЗ) тыңдап, қазақ халқына тән қасиеттерді теріп жазыңдар.*  **Дескриптор:**   * *өлеңнен қазақ халқына тән қасиеттерді теріп жазады.* * *әр азат жолды бір ақ ауыз сөзбен түйіндеп жазады.*   **ҚБ «Блоб ағашы» бойынша бағалау**  ***Мұғалімнің кері байланысы***  ***Картинки по запросу Блоб ағашы*** | | | | | | суреттер  Тірек-сызба  Үлестірме материал  *(09.mpЗ)*  Б.Адамбаев *«Шешендік сөздер» кітабы*  (20-30 сөз жазу)  Сөздік дәптер |
| **Графикалық органайзер** *(ықтимал жауабы)*   |  |  |  | | --- | --- | --- | | **Тура мағыналы сөз**  *Қазақ - қонақжай халық.* |  | **Синоним**  *Қонақ, мейман*  *Бала шапан жамылды. (қызылша)* | | ***Қонақ*** | | **Мақал - мәтел**  *“Қырықтың бірі - Қыдыр”*  *Қонақ - қойдан жуас* | **Ауыспалы мағына**  *Балаға мейман қонды. (қызылша)* | |  |   **Жазылымнан кейін**  **Ғибратты сөз:** *шешендік сөзді мұқият оқып, ауыспалы мағынада қолданылып тұрған сөзді табыңыз. (жұптық жұмыс)*  *- Кел, мысығым,*  *- Төрлет, арыстаным!*  *- Жырла, жыршым! («Қазақтың шешендік сөздері» кітабынан)*  **Тапсырма:** *Берілген шешендік сөзді мұқият тыңдаңыз. Тыңдау барысында мәтіндегі маңызды ақпараттарды белгілеп отырыңыз. Кестенің екінші бағанына белгіленген ақпараттарды қолдана отырып, мәтін мазмұнын жинақтап, өз сөзіңізбен жинақы мәтін жазыңыз.*   |  |  | | --- | --- | | Ұсынылатын мәтін | Жинақы мәтін | |  |  |   **Дескриптор:**  *- берілген қонақ сөзінің тура, ауыспалы мағынасын тауып жазады. Мақал-мәтел келтіреді.*  *- шешендік сөзден ауыспалы мағынадағы сөздерді теріп жазады.*  **«Сөздікпен орындалатын жаттығу жұмысы»** *сөздік дәптерге жазу.*  ***Қонақтың қандай түрлері бар?***   |  |  |  |  | | --- | --- | --- | --- | | **Сөз** | **Сіздің ойыңызша, оның мағынасы қандай** | **Сөздіктегі анықтамасы**  **(күтілетін жауаптар)** | **Сөзді пайдалана отырып құрылған сөйлем** | | **Арнайы қонақ** |  | ***Ол – әдейі шақырылған ағайын-туыс, дос-жаран, көрші-көлем, құда құдағи, сыйлы, құрметті кісілер.*** |  | | **Құдайы қонақ** |  | ***Бұлар – алыс жерден жолаушылап келе жатып көлігі бұзылып немесе жолдан адасып, шаршап, тынығу үшін қонған бейтаныс қонақ.*** |  | | **Қыдырма қонақ** |  | ***Үйден-үйді, ауылдан-ауылды кезіп, ерігіп, үлкенге сәлемшіл, кішіге баташыл, әжені аялап, жеңгені паналап, ағаға жол, ініге жел бергіш «кіріп-шық» кезбе қонақтарды осылай атайды.*** |  | | **Құтты қонақ** |  | ***Қазақ халқында: «Құтты қонақ келсе, қой егіз табады», – деген нақыл бар. Бұл қонақ – келген кезінде түскен отбасында бір жақсылық, қуаныш болатын қонақ.*** |  | | **Ерулікті қонақ** |  | ***Қоныста отырған ауыл үстіне көшіп келген отбасын құрметтеп, ерулік асқа шақырылған қонақты осылай атаған.*** |  | | | | | | |
| **Соңы**  *5 минут* | **Кері байланыс**  **Рефлексия: «Бес саусақ»**   1. *Дамытқан дағдым: тыңдауды үйрендім.* 2. *Кедергі: сөздің ауыспалы мағыналарын табудан қиналдым.* 3. *Қиын сөз: мәрт* 4. *Көңіл күйім: жақсы* 5. *Кімге көмектестім? топ түшелеріне*   **Үйге тапсырма:** *Қонақ, қонақжайлылық туралы төрт, бес мақал-мәтелдер жазып, ішінен тура, ауыспалы мағынада қолданылған сөздердің астын сызып, қандай мағына беретінін жазыңдар.* | | | | | | D:\Р стол\Documents\саусак.jpg |
| **Қосымша ақпарат:** | | | | | | | |
| **Саралау – *оқушыға мейлінше қолдау көрсетуді қалай жоспарлайсыз? Қабілетті оқушыға тапсырманы қалай түрлендіресіз?*** | | | | **Бағалау – *оқушыны білімін тексеруді қалай жоспарлайсыз?*** | | **Пәнаралық байланыс – Денсаулық** *және қауіпсіздік, АКТ-мен байланыс*  *Құндылықтармен байланыс (тәрбие элементі)* | |
| * *Оқушыны бүгінгі тапсырмалар арқылы мәтін мазмұнымен таныстырдым. Жұптық, топтық жұмыс арқылы мәтін құрастырды.* * *Графикалық органайзерлер арқылы оқушылар алған білімдерін жинақтайды.* * *«Прожектор» моделі, «Лотерея барабаны», «Суреттер: Не болды?»*  *әдістері арқылы бүгінгі сабақты түрлендіремін*. * *«Сөздікпен орындалатын жаттығу жұмысы» арқылы қорытындылаймын.* | | | | *ҚБ «Блоб ағашы»,*  *«Бес саусақ»* | | *Қазақ әдебиеті, музыка өнері, шешендік сөз*  *Оқушылар топтық, жұптық, жеке жұмыс жасайды.*  *Видео материал, (09.mpЗ),*  *электронды оқулық*  Б.Адамбаев *«Шешендік сөздер» кітабы* | |
| **Рефлексия**  *Сабақтың мақсаты мен оқу міндеттері орындалды ма? Бүгін оқушылар не үйренді?*  *Сабақ қалай өтті, қандай деңгейде өтті?*  *Жоспарлаған саралау жақсы іске асты ма?(тапсырмалар сәйкес болды ма?)*  *Уақытты қалай пайдаландым? Жоспарыма қандай өзгеріс енгіздім және неге?* | | | | ***Төмендегі бос ұяшыққа сабақ туралы пікіріңізді жазыңыз. Сол ұяшықтағы сіздің сабағыңыздың тақырыбына сәйкес келетін сұрақтарға жауап беріңіз.*** | | | |
| Оқу мақсаты нақты құрылған. Оқушылар қонақ күту дәстүрі туралы жан-жақты мәлімет алды. Сабақ уақытқа сыйымды болды.  Оқушыларға берілген тапсырмалардың мазмұнына өзгертулер енгіздім. | | | |
| **Қорытынды бағалау**  Ең жақсы өткен екі нәрсе (оқыту мен оқуға)   1. *Графикалық органайзер* 2. *«Блоб ағашы»*   Қандай екі нәрсе немесе тапсырма сабақтың одан да жақсы өтуіне тигізер еді (оқыту мен оқуға қатысты)   1. *Рөлдік ойын* 2. *Инсерт әдісі*   Осы сабақтың барысында барлық сынып немесе жекелеген оқушылар жөнінде келесі сабағыма қажет болуы мүмкін қандай ақпарат білдім?  *1. Оқу мотивациясы төмен оқушылармен жұмыстарды түрлендіру керек екенін түсіндім.*  *2. Дарынды оқушыларға ізденуге жетелейтін тапсырмалар беру керектігін түсіндім.* | | | | | | | |